Elektronicky

Všetkým záujemcom

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Váš list číslo/zo dňa Naše číslo Vybavuje/linka Banská Bystrica

Mgr. Hláčik 048/4325 644 18.06.2020

Vec

# Odpoveď na žiadosť o vysvetlenie Súťažných podkladov č. 1 – „Bezhotovostný nákup pohonných látok prostredníctvom palivových kariet”

Na základe doručenej žiadosti o vysvetlenie Súťažných podkladov (ďalej len "SP") zo dňa 17.06.2020 k zákazke s predmetom **„**Bezhotovostný nákup pohonných látok prostredníctvom palivových kariet **”,** vyhlásenej vo vestníku verejného obstarávania č. 116/2020, pod zn. 21240 - MST zo dňa 01.06.2020**,** Vám v súlade s § 48 zákona č. 343/2015 z.z. o verejnom obstarávaní a o zmene a doplnení niektorých zákonov (ďalej len „zákon“), zasielame nasledovné vysvetlenie:

**Otázka č. 1:**

*Dovoľujem si Vás požiadať o upresnenie termínu predloženia ponúk. V oznámení je 26.6. 2020, v Josephine 22.6. 2020.*

**Odpoveď č. 1:**

Správny termín lehoty na predkladanie ponúk je uvedený v oznámení o vyhlásení verejného obstarávania, a teda **26.06.2020 – 9:00 hod.** Termín 22.06.2020 – 9:00 hod. bol v systéme JOSEPHINE vyplnený chybne, za čo sa verejný obstarávateľ ospravedlňuje.

**Otázka č. 2:**

*Verejný obstarávateľ uvádza v Prílohe č.3 zoznam organizácií/subjektov a miesta dodania. Dovoľujeme si požiadať verejného obstarávateľa o informáciu, o možnosť uvedenia predpokladaného objemu jednotlivých organizačných zložiek. Od predpokladanej výšky objemu odberu sa odráža i poskytnutá zľava do súťažnej ponuky.*

**Odpoveď č. 2:**

Verejný obstarávateľ v rámci prípravy predmetného verejného obstarávania definoval v súťažných podkladoch (bod 1.1. časti B – Opis predmetu zákazky súťažných podkladov) celkové množstvá jednotlivých pohonných hmôt, ktoré plánuje počas trvania zmluvného vzťahu nakúpiť. S ohľadom na počet a štruktúru jednotlivých organizačných jednotiek verejného obstarávateľa, nie je možné uviesť relevantné množstvo plánovanej spotreby pohonných hmôt jednotlivými organizačnými zložkami. Verejný obstarávateľ má za to, že uvedené celkové predpokladané množstvá umožňujú uchádzačom vykalkulovať prípadnú ponúknutú zľavu.

Vzhľadom ku charakteru zmien ostávajú pôvodné lehoty na predkladanie a otváranie ponúk v platnosti.

S úctou

Mgr. Ľuboš Hláčik  
kontaktná osoba verejného obstarávateľa